**APSTIPRINĀTS:**

AS ,,Daugavpils satiksme”

Iepirkuma komisijas

2017.gada 05.decembrī sēdē

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_ G.Peskovs

**IEPIRKUMA**

**,, Vieglo pasažieru/kravas automašīnas iegāde AS „Daugavpils satiksme” vajadzībām”**

 **identifikācijas Nr. ASDS/2017/93**

**NOLIKUMS**

Daugavpilī, 2017

**1. Iepirkuma identifikācijas numurs, Pasūtītājs**

1. Iepirkuma identifikācijas numurs ir ASDS/2017/93.
	1. Pasūtītājs:

|  |  |
| --- | --- |
| Pasūtītāja nosaukums | Akciju sabiedrība „Daugavpils satiksme” |
| Adrese | 18.Novembra iela 183, Daugavpils, Latvija, LV-5417 |
| Reģ. Nr. | 41503002269 |
| Kontaktpersona | Genadijs Peskovs  |
| Tālruņa numurs | +37165433632 |
| Faksa numurs | +37165434203 |
| e-pasta adrese | info@dsatiksme.lv  |
| Darba laiks | pirmdiena, otrdiena, trešdiena, ceturtdiena |  8:00 – 12:00, 12:45 – 17:00 |
| piektdiena |  8:00 – 12:00, 12:45 – 15:45 |
|  |  |

* 1. Iepirkuma "Vieglo pasažieru/kravas automašīnas iegāde AS „Daugavpils satiksme” vajadzībām"nolikums (turpmāk – Nolikums) ar visiem pielikumiem ir brīvi pieejams Pasūtītāja mājaslapā internetā [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājaslapā [www.daugavpils.lv](http://www.daugavpils.lv). Ar iepirkuma komisijas apstiprināto Nolikumu papīra formātā Pretendenti var iepazīties, ierodoties 18.Novembra ielā 183, Daugavpilī, Latvijā, AS ,,Daugavpils satiksme”, 2.stāvā 1.kab. pirmdienās, otrdienās, trešdienās, ceturtdienās - no plkst. 08:00 līdz 12:00 un no plkst. 12:45 līdz 17:00, un piektdienās – no plkst.08:00 līdz 12:00 un no plkst. 12:45 līdz plkst. 15:45. vai saņemt elektroniski, iepriekš nosūtot pieprasījumu uz e-pastu info@dsatiksme.lv.
	2. Nolikuma grozījumi un atbildes uz Pretendentu jautājumiem tiek publicētas Pasūtītāja mājaslapā internetā [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv). Pretendentu pienākums ir pastāvīgi sekot mājas lapā publicētajai informācijai un ņemt vērā to, sagatavojot savu piedāvājumu.
	3. Pasūtītājs veic iepirkumu saskaņā ar instrukciju ,,Par AS ,,Daugavpils satiksme” iepirkumu procedūras veikšanas kārtību, ja paredzamā līgumcena ir mazāka par Ministru kabineta noteiktajām līgumcenu robežām”.

**2. Iepirkuma priekšmets, līguma izpildes laiks un vieta**

* 1. Iepirkuma priekšmets ir viena vieglo pasažieru/kravas automašīnas iegāde saskaņā ar Tehnisko specifikāciju (Nolikuma Pielikums Nr.1).
	2. Līguma izpildes vieta – Daugavpils, Latvija.

**3.Piedāvājuma iesniegšanas un atvēršanas vieta, datums, laiks, kārtība un derīguma termiņš**

* 1. Pretendenti piedāvājumus var iesniegt **līdz** **2018.gada 22.janvārīm plkst. 10:00**, AS ,,Daugavpils satiksme”, 18.Novembra ielā 183, Daugavpilī, Latvijā, 2.stāvs, 1.kab.
	2. Piedāvājums jāiesniedz personīgi vai atsūtot to pa pastu AS ,,Daugavpils satiksme”, 18.Novembra ielā 183, Daugavpilī, Latvijā, LV–5417. Pasta sūtījumam jābūt nogādātam **līdz 2018.gada 22.janvārīm plkst.10:00.**
	3. Piedāvājumi tiks atvērti **2018.gada 22.janvārī plkst. 10:00**, AS ,,Daugavpils satiksme”, 18.Novembra ielā 183, Daugavpilī, Latvijā, 2.stāvā, sēžu zālē.
	4. Ja piedāvājums iesniegts pēc norādītā piedāvājumu iesniegšanas termiņa beigām, vai nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to nereģistrē un neatvērtu atdod vai nosūta atpakaļ Pretendentam.
	5. Piedāvājumam jābūt spēkā 60 (sešdesmit) kalendārās dienas, sākot no 3.3. punktā norādītā termiņa.

**4. Piedāvājuma noformējums**

* 1. Visa Nolikumā noteiktā informācija Pretendentam jāiesniedz rakstiski un atbilstoši Nolikumam pievienotajiem pielikumiem.
	2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem. Pretendenta atlases dokumentus, Tehnisko piedāvājumu, Finanšu piedāvājumu var iesniegt arī citā valodā, ja tiem ir pievienots tulkojums latviešu valodā saskaņā ar 2000.gada 22.augusta Ministru kabineta noteikumu Nr.291 „[Kārtība, kādā apliecināmi dokumentu tulkojumi valsts valodā](http://www.likumi.lv/doc.php?id=10127)” prasībām. Par dokumentu tulkojuma atbilstību oriģinālam atbild Pretendents.
	3. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentu oriģinālus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām.
	4. Piedāvājums jāiesniedz ar cauršūtām un sanumurētām lapām, ar papīra uzlīmi, kas nostiprina auklu. Uz papīra uzlīmes izvieto apliecinājuma tekstu ,,Sanumurētas un cauršūtās [caurauklotas] x (xx) lapas”, kur zīmes ,,x” vietā norāda ar cipariem, bet zīmes ,,xx” vietā – ar vārdiem rakstītu atbilstošu lapu skaitu. Minēto apliecinājuma tekstu ar parakstu apliecina tā persona, kura sanumurēja un cauršuva (cauraukloja) dokumenta atvasinājuma lapas (parakstā iekļauj attiecīgās personas personisko parakstu, tā atšifrējumu un ziņas, kas ļauj nepārprotami identificēt šo personu), kā arī norāda datumu, kad izdarīts apliecinājums.
	5. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkuma procedūrā.
	6. Pretendentam jāiesniedz 1 (viens) piedāvājuma oriģināls iesējumā katrā iepirkuma daļā atsevišķi. Uz oriģināla iesējuma pirmās lapas augšējā labajā stūrī ar lielajiem burtiem jābūt norādei "ORIĢINĀLS".
	7. Pretendentam ir tiesības iesniegt savu piedāvājumu vienā no iepirkuma daļām vai vairākās iepirkuma daļās.
	8. Iesējumiem jābūt iepakotiem vienā pakā ar norādi: 18.Novembra iela 183, Daugavpils, Latvija, LV-5417, iepirkuma identifikācijas Nr.ASDS/2017/93. Piedāvājums, neatvērt līdz **2018.gada 22.janvārīm plkst. 10:00**, Pretendenta nosaukums, adrese, tālrunis. Ja Pretendents iesniedz savu piedāvājumu vairākās iepirkuma daļās, iesējumi katrai daļai tiek iepakoti atsevišķās pakās ar šajā punktā minētām norādēm uz tās
	9. Pretendentam, iesniedzot piedāvājumu, nepieciešams ievērot šādu secību: Finanšu piedāvājums, Pretendenta atlases dokumenti un Tehniskais piedāvājums.

**5. Pretendentu atlase**

* 1. Atlases dokumenti
	2. Pretendentam jāiesniedz:

###### Sagatavots pieteikums par piedalīšanos iepirkumā (Nolikuma pielikums Nr.2);

* + 1. Pretendenta, kā arī uzrādīto apakšuzņēmēju, Latvijas Republikas Uzņēmuma reģistra vai līdzvērtīgas iestādes citā valstī izsniegtas reģistrācijas apliecības vai izziņas kopiju, ka Pretendents ir reģistrēts likumā noteiktajā kārtībā (Ja pretendents vai uzrādītais apakšuzņēmējs ir juridiskā persona).
		2. Uzņēmumu reģistra vai citās Kompetentas institūcijas izziņa par Pretendenta likumiskā pārstāvja vai pilnvarotās personas pilnvarojumu parakstīt iesniegto piedāvājumu un slēgt iepirkumu līgumu, izziņai jābūt izdotai ne agrāk kā trīs mēnešus pirms iesniegšanas dienas. Ja iepirkumu līgumu parakstīs cita persona, jāpievieno attiecīgs šīs personas pilnvarojums (Ja Pretendents ir juridiskā persona).
		3. Pretendenta rakstisks apliecinājums, ka uz Pretendentu neattiecas ,,Sabiedrisko pakalpojumu sniedzēju iepirkumu likuma” 42.panta pirmās daļas noteikumi:

1) Pretendents vai persona, kurai ir Pretendenta pārstāvības tiesības vai lēmuma pieņemšanas, vai uzraudzības tiesības attiecībā uz šo Pretendentu, ar tādu tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, ir atzīta par vainīgu koruptīva rakstura noziedzīgos nodarījumos, krāpnieciskās darbībās finanšu jomā, noziedzīgi iegūtu līdzekļu legalizācijā vai līdzdalībā noziedzīgā organizācijā;

2) Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu, vai vairāku personu vienlaicīga nodarbināšana bez rakstveida darba līguma noslēgšanas;

3) Pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, kandidātu vai pretendentu ir atbrīvojusi no naudas soda;

4) ir pasludināts Pretendenta maksātnespējas process, apturēta vai pārtraukta Pretendenta saimnieciskā darbība, uzsākta tiesvedība par Pretendenta bankrotu vai tiek konstatēts, ka līdz paredzamajam līguma izpildes beigu termiņam pretendents būs likvidēts;

5) Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 euro;

6) Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju;

7) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi šīs daļas 1., 2., 3., 4., 5. un 6.punktā minētie nosacījumi.

Attiecībā uz Pretendentu un šā punkta pirmās daļas 7.punktā minēto personu šā punkta 1., 2. un 3.punktā minētie izslēgšanas nosacījumi netiek piemēroti, ja:

1) no dienas, kad kļuvis neapstrīdams tiesas spriedums vai prokurora priekšraksts par sodu saistībā ar šā panta pirmās daļas 1.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši trīs gadi;

2) no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums saistībā ar šā panta pirmās daļas 2.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 18 mēneši;

3) no dienas, kad kļuvis neapstrīdams tiesas spriedums vai citas kompetentas institūcijas pieņemtais lēmums saistībā ar šā panta pirmās daļas 3.punktā minētajiem pārkāpumiem, līdz pieteikuma vai piedāvājuma iesniegšanas dienai ir pagājuši 12 mēneši.

* + 1. Kompetentas institūcijas izziņu, kas apliecina, ka Pretendentam un ,,Sabiedrisko pakalpojumu sniedzēju iepirkumu likuma” 42.panta pirmās daļas 7.punktā minētajai personai, ja tie ir *reģistrēti ārvalstī vai ārvalstī* *ir to pastāvīgā dzīvesvieta*, attiecīgajā ārvalstī nav pasludināts maksātnespējas process un tas neatrodas likvidācijas stadijā (izdota ne agrāk kā trīs mēnešus pirms iesniegšanas dienas).
		2. Kompetentas institūcijas izziņu, ka Pretendentam un ,,Sabiedrisko pakalpojumu sniedzēju iepirkumu likuma” 42.panta pirmās daļas 7.punktā minētajai personai, ja *tie ir reģistrēti ārvalstī vai ārvalstī ir to pastāvīgā dzīvesvieta*, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro (izdota ne agrāk kā trīs mēnešus pirms iesniegšanas dienas).
		3. Pretendenta rakstisks apliecinājums, ka viņš ir iepazinies un piekrīt līguma projekta noteikumiem. (Nolikuma pielikums Nr.4)
		4. Ja Pretendents plāno piesaistīt apakšuzņēmējus, tam jāiesniedz:
1. Pretendenta rakstveida informācija, norādot tās līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus;
2. katra apakšuzņēmēja rakstisks apliecinājums par to, ka viņš piekrīt būt par apakšuzņēmēju;
3. katras personas, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, rakstisks apliecinājumspar to, ka attiecībā uzto neattiecas ,,Sabiedrisko pakalpojumu sniedzēju iepirkumu likuma” 42.panta 1.daļā minētie izslēgšanas nosacījumi.
	* 1. Ja piedāvājumu iesniedz piegādātāju apvienība, iesniedzamo dokumentu paketei jāpievieno sadarbības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par līguma izpildi un pilnvara galvenajam dalībniekam pārstāvēt piegādātāju apvienību iepirkumā un dalībnieku vārdā parakstīt piedāvājuma dokumentus. Sadarbības līgumā obligāti ir jābūt fiksētam, kādas juridiskās vai/un fiziskas personas ir apvienojušās piegādātāju apvienībā, katra piegādātāju apvienības dalībnieka veicamo darbu apjomam, apliecinājumam, ka gadījumā, ja piegādātāju apvienība tiks noteikta par iepirkuma uzvarētāju, 20 (divdesmit) darba dienu laikā pēc paziņojuma par rezultātiem publicēšanas AS ,,Daugavpils satiksme” mājas lapā, piegādātāju apvienība Latvijas Republikas (turpmāk - LR) normatīvajos aktos noteiktajā kārtībā reģistrēs pilnsabiedrību ar pilnu atbildību katram no biedriem.
	1. **Tehniskais piedāvājums**

Pretendentam jāiesniedz:

* + 1. Tehnisko piedāvājumu atbilstoši Tehniskās specifikācijas norādītājām prasībām (Nolikuma pielikums Nr.1).
		2. Tehnisko piedāvājumu jānoformē uz Pretendenta veidlapas un tajā jāiekļauj:
1. Iepirkuma nosaukums un identifikācijas numurs;
2. Detalizētu aprakstu atbilstoši Tehniskajai specifikācijai uz katru lietotu autobusu;
3. Pretendenta likumiskā pārstāvja vai pilnvarotās personas pilnvarojuma paraksts, amats, datums, zīmogs.
	1. **Finanšu piedāvājums**

Pretendentam jāiesniedz:

* + 1. Aizpildīts Finanšu piedāvājuma paraugs (atbilstoši Nolikuma pielikumam Nr.3).
		2. Finanšu piedāvājuma cena jānosaka euro **bez** pievienotās vērtības nodokļa (turpmāk - PVN) un cenu ieraksta Finanšu piedāvājumā, atbilstoši Nolikuma pielikumā Nr.3 ,,Finanšu piedāvājums” paraugam.
		3. Pretendentam Finanšu piedāvājuma cenā jāietver piegādes izdevumus, vieglo pasažieru/kravas automašīnas sertifikācijas un pirmreizējās reģistrācijas LR Ceļu satiksmes drošības direkcijā izdevumus, kā arī transportlīdzekļu īpašnieku civiltiesiskās atbildības obligāto apdrošināšanas polisi (OCTA) uz Pasūtītāja vārdu uz laika periodu - 1 (viens) gads, un nodokļus, nodevas un visas saprātīgi paredzamās ar līguma izpildi saistītās izmaksas, atskaitot PVN.

**6. Piedāvājuma izvēles kritērijs**

* 1. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai cenu (pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).

**7. Piedāvājumu labošana un atsaukšana**

* 1. Pretendents var grozīt vai atsaukt savu iesniegto piedāvājumu, par to rakstiski paziņojot līdz piedāvājumu iesniegšanas termiņa beigām.
	2. Pretendenta paziņojums par labojumu vai atsaukšanu ir jāsagatavo un jāapzīmogo atbilstoši tiem Nolikuma noteikumiem, kas attiecas uz Piedāvājuma noformēšanu un iesniegšanu. Uz iepakojuma attiecīgi atzīmējot "LABOJUMS" vai "ATSAUKŠANA", un jānogādā AS ,,Daugavpils satiksme”, 18.Novembra ielā 183, Daugavpilī, Latvijā, 2.stāvā, 1. kab.

**8. Iepirkuma dokumentu izskaidrojums**

* 1. Pretendentam, kas vēlas jebkuru iepirkuma dokumentu skaidrojumu, rakstiski pa pastu, e-pastu vai faksu, jānosūta pieprasījums Pasūtītājam.
	2. Ja Pretendents ir laikus pieprasījis papildus informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz iespējami īsā laikā, bet ne vēlāk kā 3 (trīs) dienas pirms piedāvājumu iesniegšanas termiņa beigām.
	3. Ja Pasūtītājs sniedz papildu informāciju vai skaidrojumu kādam no Pretendentiem, tad Pasūtītājs vienlaikus izsūta papildu informāciju vai skaidrojumu Pretendentam, kas uzdevis jautājumu, un izvieto šo informāciju mājaslapā internetā [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), kurā ir pieejami iepirkuma procedūras dokumenti, norādot arī uzdoto jautājumu.

**9. Iepirkuma dokumentu grozījumi**

* 1. Pasūtītājs var izdarīt grozījumus Nolikumā, ja tādējādi netiek būtiski mainītas specifikācijas vai citas Nolikuma prasības. Ja iepirkuma dokumentos ir izdarīti grozījumi un ir pagājusi puse no piedāvājumu iesniegšanas termiņa vai ilgāks laiks, piedāvājumu iesniegšanas termiņš pēc tam, kad iepirkuma dokumentu grozījumi ir publicēti [www.satiksme.daugavpils.lv](http://www.satiksme.daugavpils.lv) un [www.daugavpils.lv](http://www.daugavpils.lv), nedrīkst būt īsāks par pusi no sākotnēji noteiktā piedāvājumu iesniegšanas termiņa.

**10. Pretendenta un Pasūtītāja tiesības un pienākumi**

* 1. Pretendentam ir pienākums pēc Pasūtītāja pieprasījuma izskaidrot savu piedāvājumu Pasūtītāja noteiktajā termiņā. Ja Pretendents nesniedz šādus paskaidrojumus norādītajā termiņā, iepirkuma komisija ir tiesīga noraidīt Pretendenta piedāvājumu.
	2. Pretendenta pienākums ir rūpīgi iepazīties ar Nolikuma nosacījumiem un apņemties tos ievērot.
	3. Pasūtītājs publiskajās datu bāzēs pārbauda, vai Pretendentam un ,,Sabiedrisko pakalpojumu sniedzēju iepirkumu likuma” 42.panta pirmās daļas 7.punktā minētajai personai (neatkarīgi no tā, vai tie reģistrēti Latvijā vai Latvijā ir to pastāvīgā dzīvesvieta) Latvijā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, kā arī vai Latvijā nav pasludināts maksātnespējas process un tas neatrodas likvidācijas stadijā.
	4. Gadījumā, ja Pasūtītājs konstatēja, ka Pretendentam un ,,Sabiedrisko pakalpojumu sniedzēju iepirkumu likuma” 42.panta pirmās daļas 7.punktā minētajai personai atbilstoši Nolikuma 10.3.punktam ir nodokļu parādi, kas kopsummā pārsniedz 150 euro un pasludināts maksātnespējas process un tas atrodas likvidācijas stadijā, tad Pasūtītājs pieprasa izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to ka tam, kā arī „Sabiedrisko pakalpojumu sniedzēju iepirkumu likuma” 42.panta pirmās daļas 7.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro un no LR Uzņēmuma reģistra publiskās datubāzes Maksātnespējas reģistra izdruku vai izziņu, par to ka tam, kā arī „Sabiedrisko pakalpojumu sniedzēju iepirkumu likuma” 42.panta pirmās daļas 7.punktā minētajai personai nav pasludināts maksātnespējas process un tas neatrodas likvidācijas stadijā.

Izziņu Pretendents iesniedz iepirkuma komisijas noteiktajā termiņā, kas nav īsāks par 10 (desmit) darbdienām.

* 1. Pretendentam līdz piedāvājumu iesniegšanas termiņa beigām, bet ne vēlāk kā 4 (četras) dienas pirms piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt papildus informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi.
	2. Pretendentam ir tiesības iesniegt Tehnisko un Finanšu piedāvājumu viena daļā.
	3. Pasūtītājs slēgs līgumus ar vienu Pretendentu par vieglo pasažieru/kravas automašīnas piegādi.

**11.Iepirkuma komisijas tiesības un pienākumi**

* 1. Iepirkuma komisijai ir tiesības pieprasīt Pretendentam uzrādīt iesniegto dokumentu atvasinājumu oriģinālus vai notariāli apliecinātas kopijas, ja Pretendents iesniedzis dokumentu atvasinājumus.
	2. Iepirkuma komisija var lūgt, lai Pretendents vai kompetentas institūcijas papildina vai izskaidro dokumentus, kas iesniegti atbilstoši normatīvo aktu un šī Nolikuma prasībām. Iepirkuma komisija šīs tiesības izmanto tikai attiecībā uz tiem dokumentiem, kas ir bijuši iekļauti piedāvājumā līdz piedāvājumu iesniegšanas termiņa beigām. Iepirkuma komisija nosaka termiņu, līdz kuram Pretendentam jāsniedz atbilde.
	3. Nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim.
	4. Nesniegt informāciju par vērtēšanas procesu piedāvājumu vērtēšanas laikā līdz rezultātu paziņošanai.
	5. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.
	6. Izdarīt grozījumus Nolikumā, ievērojot SPSIL vadlīnijās noteikto kārtību.
	7. Komisijai ir tiesības neizskatīt pretendenta piedāvājumu vai izslēgt pretendentu no turpmākās dalības jebkurā piedāvājumu izvērtēšanas stadijā, ja tiek konstatēti apstākļi, kas minēti nolikuma 6.punktā;
	8. Komisijas pienākumi
		1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
		3. Pēc ieinteresēto pretendentu pieprasījuma normatīvajos aktos noteiktajā kārtībā sniegt informāciju par iepirkuma procedūru.
		4. Informēt visus Pretendentus par iepirkuma procedūras rezultātiem.

**12. Piedāvājumu atvēršana**

* 1. Piedāvājumu atvēršana ir atklāta.
	2. Piedāvājumu atvēršanai Pasūtītājs rīko sanāksmi.
	3. Iepirkumu komisija atver iesniegtos piedāvājumus tūlīt pēc piedāvājumu iesniegšanas termiņa beigām Nolikumā noradītajā vietā un laikā.
	4. Piedāvājuma atvēršanas laikā katrs iepirkumu komisijas loceklis, kas piedalās sēdē, paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā vai arī saistīts ar to.
	5. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku, piedāvāto cenu un jebkuru citu informāciju, ja iepirkumu komisija uzskata to par nepieciešamu. Pēc sanāksmes dalībnieka pieprasījuma Pasūtītājs uzrāda Finanšu piedāvājumu, kurā atbilstoši pieprasītajai Finanšu piedāvājuma formai norādīta piedāvājuma cena.
	6. Pēc katra piedāvājuma atvēršanas visi iepirkumu komisijas locekļi parakstās uz Pretendenta Finanšu piedāvājuma katras lapas.

**13.Pretendentu atlases dokumentu, Tehnisko piedāvājumu un Finanšu piedāvājumu atbilstības pārbaude**

* 1. Pretendentu atlases dokumentu, Tehnisko piedāvājumu un Finanšu piedāvājumu atbilstības pārbaudi saskaņā ar Nolikuma prasībām iepirkumu komisija veic slēgtā sēdē.
	2. Ja iepirkuma komisija pieprasa, lai Pretendents precizē informāciju par savu piedāvājumu, tā nosaka termiņu, līdz kuram Pretendentam jāsniedz atbilde.
	3. Iepirkuma komisija piedāvājumu vērtēšanā var pieaicināt ekspertus. Eksperts dod rakstisku vērtējumu, kuru pievieno iepirkumu komisijas sēdes protokolam. Ekspertu vērtējums iepirkumu komisijai nav saistošs.

Katrs eksperts paraksta apliecinājumu, ka nav tādu apstākļu, kuru dēļ varētu uzskatīt, ka viņš ir personīgi ieinteresēts kāda Pretendenta darbībā vai arī saistīts ar to.

13.4. Komisija pārbauda, vai piedāvājumā nav aritmētisku kļūdu. Ja piedāvājumā konstatētas aritmētiskas kļūdas, komisija tās labo.

13.5. Par visiem aritmētisko kļūdu labojumiem komisija paziņo Pretendentam, kura piedāvājumā labojumi izdarīti.

13.6. Novērtējot un salīdzinot piedāvājumus, kuros bijušas aritmētiskas kļūdas, komisija ņem vērā tikai tās cenas, kas ir izlabotas atbilstoši šī Nolikuma prasībām.

13.7.Pēc Pretendentu atlases, Pasūtītājs saskaņā ar Nolikuma prasībām un kritēriju izvēlas Pretendentu piedāvājumu ar viszemāko cenu, kas atbilst Nolikuma prasībām.

13.8. Ja iepirkuma komisija Pretendenta piedāvājumu uzskata par nepamatoti lētu, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.

**14. Lēmuma pieņemšana**

14.1.Līdz iepirkuma līguma noslēgšanai, Pasūtītājam ir tiesības izbeigt vai pārtraukt iepirkumu.

14.2.Iepirkumu komisija pieņem lēmumu slēgt iepirkuma līgumu ar Pretendentu, kurš atbilst visām Nolikumā izvirzītajām prasībām un kurš ir atzīts par piedāvājumu ar viszemāko cenu.

14.3.Pirms iepirkuma līguma slēgšanas par iepirkuma komisijas pieņemto lēmumu par iepirkuma līguma slēgšanas tiesību piešķiršanu Pasūtītājs vienlaicīgi (vienā dienā) informē visus Pretendentus, kā arī publicē paziņojumu mājaslapās internetā [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājaslapā [www.daugavpils.lv](http://www.daugavpils.lv).

14.4.Iepirkuma līgumu slēdz ne agrāk kā nākamajā dienā pēc Pretendentu informēšanas par pieņemto lēmumu.

14.5.Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs pieņem lēmumu slēgt līgumu ar nākamo Pretendentu, kurš piedāvājis Finanšu piedāvājumu ar viszemāko cenu vai pārtraukt iepirkuma procedūru, neizvēloties nevienu piedāvājumu.

14.6.Pirms tiek pieņemts lēmums par līguma noslēgšanu ar nākamo Pretendentu, kurš piedāvājis piedāvājumu ar viszemāko cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

14.7.Ja Pasūtītājs izvēlas slēgt iepirkuma līgumu ar nākamo Pretendentu, kurš piedāvājis zemāko cenu, atkārtoti nosūta paziņojumus par pieņemto lēmumu Pretendentiem un publicē [www.satiksme.daugavpils.lv](http://www.satiksme.daugavpils.lv) un Daugavpils pilsētas domes mājaslapā [www.daugvapils.lv](http://www.daugvapils.lv).

**15. Cita informācija**

15.1.Līgums jāizpilda saskaņā ar LR normatīvajiem aktiem un Eiropas Savienības normatīvajiem aktiem.

15.2.Piedāvājuma variantu iesniegšana nav pieļaujama.

15.3.Sazināšanās starp Pasūtītāju un ieinteresētajiem Pretendentiem iepirkuma jautājumos notiek latviešu valodā pa pastu, e-pastu, faksu vai klātienē.

15.4.Pasūtītājs nodrošina to, lai piedāvājumā ietvertā informācija nav pieejama līdz tā atvēršanas brīdim.

15.5.Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.

Pielikums Nr.1

iepirkuma nolikumam

ar identifikācijas Nr. ASDS/2017/93

**Tehniskā specifikācija iepirkumam „Vieglo pasažieru/kravas automašīnas iegāde AS „Daugavpils satiksme” vajadzībām”,**

 **identifikācijas numurs ASDS/2017/93**

|  |  |  |
| --- | --- | --- |
| **Nr.****p.k.** |  | **Izvirzītās prasības** |
| 1 | Automašīnu skaits | 1 |
| 2 | Tips  | Mikroautobuss |
| 3 | Automašīnas stāvoklis  | Jauns, iepriekš nelietots un nereģistrēts  |
| 4 | Pirmās reģistrācijas gads | 2018. g. |
| 5 | Transporta līdzekļa nobraukums km | ne vairāk kā 50 km |
| 6 | Automašīnas klase | Kravas furgons (ar iespēju vadīt ar “B” kategorijas autovadītāja apliecību)  |
| 7 | Transporta līdzekļa stāvoklis | bez mehāniskiem bojājumiem, ar Latvijas Republikā izietu tehnisko apskati, kuras derīguma termiņš ir ne mazāks kā 6 mēneši |
| 8 | Dzinējs | dīzeļdzinējs |
| 9 | Motora tilpums | ne vairāk kā 2200 cm3  |
| 10 | Jauda, kW | ne mazāk kā 100 kW |
| 11 | Ātrumkārba | Mehāniskā, ne mazāk ka 6-pakāpju neieskaitot atpakaļgaitā |
| 12 | Pilna masa | Ne lielāka par 3500 kg |
| 13 | Automašīnas kopējais garums | Ne mazāk kā 6500 mm |
| 14 | Automašīnas platums ar spoguļiem, mm | ne vairāk kā 2450 mm |
| 15 | Automašīnas kopējais augstums bez papildus aprīkojuma  | Ne vairāk kā 2600 mm |
| 16 | Kravas nodalījuma augstums (no grīdas līdz griestiem) | Ne mazāk kā 1900 mm |
| 17 | Kravas nodalījuma garums grīdas līmenī  | Ne mazāk kā 3000 mm |
| 18 | Durvju skaits  | 4 (vienvīru vadītāja durvis, vienvīru blakus pasažieru durvis, pasažieru 2.rindai slīddurvis labajā pusē, aizmugurejas divvīru durvis bez logiem kravas nodaļā) |
| 19 | Sēdvietu skaits | Ne mazāk ka 7 sēdvietas (1 – vadītājs, 2 – blakus pasažieriem, ne mazāk ka 4 pasažieriem 2. rindā)  |
| 20 | Piedziņas veids | Priekšpiedziņa  |
| 21 | Virsbūves krāsa | Nemetālika, oranžajos toņos  |
| 22 | Riteņu diski  | Tēraudā, ne mazāks kā R16 |
| 23 | Riteņu riepas  | Vissezonas  |
| 24 | Rezerves ritenis | Pilna izmēra |
| 25 | Degvielas patēriņš kombinētajā ciklā | Vidējais degvielas patēriņš ne lielāks kā 9 l/100km |
| 26 | Nepieciešamais aprīkojums | 1. ABS
2. Elektroniskā stabilizācijas kontrole (ESC)
3. Elektriski vadāmi priekšēju stiklu pacelāji
4. Kabīnes apsilde ar mehānisku regulāciju
5. Stūres augstuma un dziļuma regulētājs
6. Pretaizdzīšanas signalizācija ar salona un kravas nodaļas apsardzi, autonomo skaņas signālu un tālvadību iebuvētu automašīnas oriģinālajā atslēgā
7. Elektroniskais dzinēja imobilaizeris
8. Vadītāja sēdeklis ar elkoņa balstu un regulēšanu augstumā, slīpumā un gurnu balstu
9. Aizmugurējās durvis ar vēršanās virzienu uz sāniem ne mazāk kā 180 grādu eņģuleņķī, un bīdāmās sāna durvis labajā pusē.
10. Salona un kravas nodaļas apgaismojums
11. Gumijas paklāju komplekts sēdekļu 1. rindai
12. Dubļusargi visiem 4 riteņiem
13. Drošības komplekts (ugunsdzēšamais aparāts, avārijas trīsstūris, pirmās palīdzības aptieciņa, atstarojošā veste)
14. Drošības jostas visām sēdvietām.
15. Radio ar antenu un vismaz 2 skaļruņiem
16. Logi 2. rindas pasažieriem (pa labi un pa kreisi)
17. Sīklietu novietnes virs kabīnes loga
18. Sīklietu novietne zem 2-vietīgā sēdekļa kabīnē
19. Domkrats un riteņu uzgriežņu atslēga
20. Starp 2. pasažieru rindu un kravas nodaļu ražotāja rūpnīcā uzstādīta starpsiena ar logu
21. Nenoņemams sakābes āķis ar elektroinstalāciju
 |
| 27 | Papildaprīkojums  | * grīda kravas nodaļā: laminētais saplaksnis 9 mm ar cilpām kravas nostiprināšanai;
* divviru durvis kravas nodaļā: laminētais saplāksni 6,5 mm augšējā daļā;
* sienas kravas nodaļā: laminētais saplāksnis 6,5 mm, no grīdas līdz griestiem;
* alumīnija lentas kravas stiprināšanai iebūvētas abās sienās kravas nodaļā zem logu ailēm;
* kravas turētāji: mazas cilpas uzstādāmas uz lentas (ne mazāk ka 8 gab.);
* viena rotējošā oranža krāsas LED gaismas bākuguns pieskrūvēta pie kabīnes jumta (izvietojumu saskaņojot ar pasūtītāju), ieslēdzas ar pogu vadības panelī kabīnē (vāka diametrs ne mazāk ka 130mm, kopējais augstums ne mazāk ka 140mm).
 |
| 28 | Cits | * Automašīnas reģistrācija CSDD uz Pasūtītāja vārda (apliecība, valsts numura zīmes, tehniskā apskate, kurā Pasūtītājs norādīts kā īpašnieks un turētājs);
* Cenā iekļauti visi nodokļi, nodevas, piegādes izdevumi, pirmspārdošanas sagatavošana;
* Autorizēta servisa apkalpošana – vismaz 4 ražotāja autorizēti servisi Latvijā, no kuriem vismaz 1 atrodas Daugavpils pilsētas administratīvajā teritorijā;
* Automašīnas piegāde - ne vēlāk kā 6 mēneši pēc līguma noslēgšanas.
 |
| 29 | Minimālas garantijas prasības  | Automobilim – ne mazāk kā 4 gadi vai 120'000 km nobraukuma rūpnīcas ražotāja garantija, kā arī papildus 6 gadu garantija pret transportlīdzekļa virsbūves izrūsēšanu no iekšpuses uz āru, kas stājas spēkā ar transportlīdzekļa pirmās reģistrācijas datumu.  |
| 30 | Automašīnas atbilstība izplūdes izmešu standartam  | Vismaz EURO 6  |

Pielikums Nr.2

iepirkuma nolikumam

ar identifikācijas Nr. ASDS/2017/93

*Uz pretendenta veidlapas*

*Vieta*

*Datums*

**PIETEIKUMS PAR PIEDALĪŠANOS IEPIRKUMā**

Iepirkuma komisijai

Piesakās piedalīties iepirkumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 nosaukums, identifikācijas numurs;

apņemas ievērot iepirkuma Nolikuma prasības;

apņemas (ja Pasūtītājs izvēlējies šo piedāvājumu) slēgt līgumu un izpildīt visus līguma noteikumus;

apliecina, ka ir iesniedzis tikai patiesu informāciju;

|  |  |
| --- | --- |
| Pretendents |  |
| Reģistrācijas Nr.  |  |
| Adrese: |  |
| Kontaktpersona |  |
| Kontaktpersonas tālr./fakss, e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |
| Vārds, uzvārds\* |  |
| Amats |  |
| Paraksts |  |
| Datums |  |

\* Pretendenta vai tā pilnvarotās personas vārds, uzvārds

 Paraksts

 z.v.

Pielikums Nr.3

iepirkuma nolikumam

ar identifikācijas Nr. ASDS/2017/93

**FINANŠU PIEDĀVĀJUMS**

**Pretendents:**

 (Pretendenta nosaukums, reģ.Nr., juridiskā adrese)

**Konkursa nosaukums un identifikācijas numurs:**

Iepirkuma "Vieglo pasažieru/kravas automašīnas iegādes AS „Daugavpils Satiksmes” vajadzībām", identifikācijas Nr. **ASDS/2017/93**

**Kam:**  AS ,,Daugavpils satiksme” iepirkuma komisijai

Pārskatot augšminētos iepirkuma dokumentus, mēs, apakšā parakstījušies, piedāvājam veikt Vieglo pasažieru/kravas automašīnas piegādi saskaņā ar Tehnisko specifikāciju, līguma prasībām, par piedāvājuma cenu:

|  |  |  |
| --- | --- | --- |
| **Nr.p.****k.** | **Vieglo pasažieru/kravas automašīnas marka** | **Summa EUR****bez PVN**  |
| 1 |  |  |
| Apmaksas noteikumi |  15 kalendāras dienas no vieglo pasažieru/kravas automašīnas, attiecīgas pavadzīmes un pieņemšanas-nodošanas akta saņemšanas un parakstīšanas brīža |

Šis piedāvājums ir spēkā 60 (sešdesmit) dienu laikā no piedāvājumu atvēršanas dienas un tas mums būs saistošs un var tikt apstiprināts jebkurā brīdī līdz noteiktā perioda beigām.

Ar savu parakstu apliecinām,

ka piedāvāta Prece pilnīgi atbilst

tehniskās specifikācijas prasībām

un uzņēmumam nav nodokļu parādu.

Finanšu piedāvājumu paraksta persona, kura

likumiski pārstāv Pretendentu, vai ir

pilnvarota pārstāvēt Pretendentu

(Pielikumā Pilnvara) šajā iepirkumu procedūrā.

|  |  |  |
| --- | --- | --- |
|  |   |  |
| (vieta) |   | (datums) |

|  |  |  |
| --- | --- | --- |
| Pretendents: |  |   |
|  | (amats, paraksts, v.uzvārds) |  |
| z.v. |  |  |

Pielikums Nr.4

Iepirkuma procedūras nolikumam

ar identifikācijas Nr. ASDS/2017/93

**LĪGUMA PROJEKTS**

Daugavpilī 2018.gada \_\_ janvārī

**AS ,,Daugavpils satiksme”***,* reģistrācijas Nr.41503002269, juridiskā adrese 18.Novembra ielā 183, Daugavpilī, tās valdes locekļu \_\_\_\_\_\_\_\_\_\_\_\_\_\_\_\_\_\_\_\_ personās, kuri rīkojas saskaņā ar Statūtiem, turpmāk – PIRCĒJS, no vienas puses un,

\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kurš/a rīkojas uz \_\_\_\_\_\_\_\_\_\_\_\_\_\_\_\_\_ pamata, turpmāk – PĀRDEVĒJS, no otras puses, abi kopā saukti Puses, bet katrs atsevišķi saukts Puse, pamatojoties uz AS ,,Daugavpils satiksme” iepirkuma komisijas 2017.gada \_\_\_\_\_\_ lēmumu (2017.gada \_\_\_\_\_ protokols Nr.\_\_) ,, Vieglo pasažieru/kravas automašīnas iegādes AS „Daugavpils Satiksmes” vajadzībām”, identifikācijas Nr.ASDS/2017/93, noslēdza šādu līgumu, turpmāk – Līgums:

1. **Līguma priekšmets**
	1. PĀRDEVĒJS pārdod un piegādā vienu jaunu vieglo pasažieru/kravas automašīnu \_\_\_\_\_\_\_\_\_ (turpmāk - Prece) PIRCĒJAM, bet PIRCĒJS pērk Preci saskaņā ar PĀRDEVĒJA iesniegto Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2).
2. **LĪGUMA IZPILDES KĀRTĪBA**
	1. PĀRDEVĒJS piegādā Preci: 18.Novembra 183 , Daugavpils, Latvija.
	2. PĀRDEVĒJAM jānodrošina Preces piegādi PIRCĒJAM 6 (sešu) mēnešu laikā no Līguma noslēgšanas dienas.
3. **PRECES CENA UN NORĒĶINU KĀRTĪBA**
	1. Kopēja Preces cena atbilstoši PĀRDEVĒJA iesniegtam Finanšu piedāvājumam (Līguma pielikums Nr.2) sastāda \_\_\_\_\_\_ EUR bez PVN 21%(\_\_\_\_\_\_\_\_\_\_\_\_\_\_), PVN 21% \_\_\_\_\_ EUR (\_\_\_), kopā ar PVN 21% EUR (\_\_\_\_\_\_\_).
	2. Apmaksa par Preci tiks veikta 15 (piecpadsmit) kalendāro dienu laikā pēc Preces saņemšanas, attiecīgas pavadzīmes un pieņemšanas-nodošanas akta abpusējas parakstīšanas brīža.
	3. Apmaksa tiek veikta ar pārskaitījumu uz PĀRDEVĒJA norēķinu kontu.
4. **PĀRDEVĒJA UN PIRCĒJA TIESĪBAS UN PIENĀKUMI**
	1. PĀRDEVĒJS apņemas:
		1. ievērot Latvijas Republikā un Eiropas savienībās spēkā esošos noteikumus un normatīvus, kas reglamentē šajā Līgumā noteikto,
		2. ar saviem spēkiem un par saviem finanšu līdzekļiem nodrošina Preces piegādi līdz 18.Novembra 183, Daugavpilī, Latvijā. Transporta pakalpojumi ir iekļauti Preces cenā,
		3. veikt Preces piegādi šī Līguma 2.2.punktā norādītajā laikā. PĀRDEVĒJS ir tiesīgs piegādāt Preci pirms termiņa, iepriekš saskaņojot piegādes laiku ar PIRCĒJU.
	2. PIRCĒJS apņemas:
		1. pieņemt Preci no PĀRDEVĒJA šajā Līgumā noteiktajā kārtībā.
		2. veikt norēķinus ar PĀRDEVĒJU saskaņā ar šī Līguma noteikumiem.
5. **PRECES NODOŠANAS UN PIEŅEMŠANAS KĀRTĪBA**
	1. Par Preces piegādes datumu tiek uzskatīts piegādes datums, kad PIRCĒJS faktiski saņēma Preci un Puses parakstīja pieņemšanas-nodošanas aktu un pavadzīmi.
	2. Ja Preces pieņemšanas laikā tiek konstatēta Preces kvalitātes neatbilstība, par to tiek sastādīts Defektācijas akts, saskaņā ar kuru PĀRDEVĒJS apņemas 5 (piecu) kalendāro dienu laikā uz sava rēķina novērst Defektācijas aktā norādītos trūkumus.
	3. Pretenzijas, kas saistītas ar līgumsaistību izpildi, pusēm jāizskata ne vēlāk kā 5 (piecu) kalendāro dienu laikā no pretenzijas saņemšanas dienas.
6. **GARANTIJA**
	1. Preces garantijas termiņš ir \_\_\_\_\_\_\_\_ ( ) mēneši, un tās sākas no brīža, kad Puses ir parakstījušas Preces pieņemšanas-nodošanas aktu un pavadzīmi. Garantijas laikā PĀRDEVĒJS veic remontu, nomaina nekvalitatīvās detaļas uz sava rēķina.
	2. Gadījumā, ja garantijas laikā tiek konstatēti defekti un trūkumi, tiek sastādīts Defektācijas akts, kurā atspoguļo atklātos defektus un trūkumus, pieaicinot šī Defektācijas akta sastādīšanai PĀRDEVĒJA un PIRCĒJA pārstāvjus vai neatkarīgus ekspertus. Ja atklātie defekti un trūkumi nav radušies PIRCĒJA vainas dēļ, Puses uzskata sastādīto Defektācijas aktu par neapstrīdamu pierādījumu, pamatojoties uz kuru PĀRDEVĒJS par saviem finanšu līdzekļiem novērš atklātos defektus un trūkumus 2 (divas ) nedēļu laikā pēc akta sastādīšanas. PĀRDEVĒJS ar saviem spēkiem un par saviem finanšu līdzekļiem piegādā Preci līdz servisa centram un atpakaļ.
	3. Ekspertīzes izdevumus sedz Puse, kura saskaņā ar ekspertīzes slēdzienu ir vainojama.
	4. Garantijas laikā PĀRDEVĒJS apņemas ierasties 24 stundu laikā no brīža, kad PIRCĒJS informēja PĀRDEVĒJU (pa faksu vai e-pastu), lai sastādītu Defektācijas aktu atbilstoši Līguma 6.2. punkta noteikumiem.
	5. Garantijas termiņš tiek pagarināts par laiku, kurā Prece nav ekspluatēta sakarā ar konstatēto defektu vai trūkumu novēršanu atbilstoši sastādītam aktam.
7. **PUŠU ATBILDĪBA**
	1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā Līguma nosacījumi, kā rezultātā viena no pusēm otras puses vainas dēļ cietusi zaudējumus.
	2. Par Preces nesavlaicīgu piegādi un/vai nekvalitatīvu piegādi, kā arī Preces nenodošanu saskaņā ar šī Līguma noteikumiem, PIRCĒJAM ir tiesības ieturēt līgumsodu 0,3% apmērā no kopējas Preces cenas par katru dienu, bet ne vairāk ka 10% no Līguma kopējas Preces cenas.
	3. Par Līgumā paredzēto maksājumu termiņu neievērošanu PIRCĒJS maksā PĀRDEVĒJAM līgumsodu 0,3% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
	4. Gadījumā, ja PĀRDEVĒJS nav novērsis trūkumus šī Līguma 5.2.punktā paredzētajā laikā, tad PĀRDEVĒJAM var tikt piemērotas soda sankcijas 0,3% apmērā no Līguma kopējas Preces cenas par katru nokavēto dienu, bet ne vairāk ka 10% no Līguma kopējas Preces cenas un ieturot to no maksājuma.
	5. Ja PĀRDEVĒJS nokavē šī Līguma 6.2.punktā noteikto atklāto defektu un trūkumu novēršanas termiņus, tad PIRCĒJAM ir tiesības aprēķināt līgumsodu 0,3% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
	6. Visi ar esošo Līgumu saistītie strīdus jautājumi tiek risināti uz pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas tiesu instancēs, Latvijas Republikas normatīvajos aktos noteiktajā kārtībā.
8. **NEPĀRVARAMA VARA**
	1. Neviena no pusēm nebūs atbildīga par pilnas vai daļējas vienas no savām saistībām neizpildes gadījumā, ja nepildīšana būs nepārvaramas varas apstākļu sekas, tādu kā ugunsgrēks, zemestrīce un citas dabas stihijas, kā arī karš vai karadarbība, streiki, Latvijas Republikas likumdošanas un izpildvaras institūciju lēmumi, kuri radušies pēc šī Līguma noslēgšanas brīža.
	2. Puse, kurai radās saistību izpildes neiespējamība, nepārvaramas varas apstākļu iestāšanās dēļ, par augstāk minēto apstākļu iestāšanos, nekavējoties, pa faksu un ar ierakstīto vēstuli paziņo otrai pusei.
	3. Nepaziņošana vai nesavlaicīga paziņošana ieinteresētajai pusei atņem otrai pusei tiesības atsaukties uz jebkuru norādīto apstākli, kā uz pamatu, lai atbrīvotos no atbildības par saistību neizpildi.
9. **CITI NOTEIKUMI**
	1. Šis Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
	2. Visi šī Līguma grozījumi un papildinājumi ir spēkā, ja ir sastādīti rakstiski un tos parakstījuši pušu pilnvarotie pārstāvji. Tie pievienojami Līgumam kā pielikumi un kļūst par šī Līguma neatņemamu sastāvdaļu.
	3. PĀRDEVĒJAM ir tiesības izbeigt Līgumu šādos gadījumos:
		1. PIRCĒJS kavē Līgumā noteiktos maksājumus par Preces piegādi;
	4. PIRCĒJAM ir tiesības izbeigt Līgumu šādos gadījumos:
		1. ja PĀRDEVĒJS pārkāpj kādu no šī Līguma noteikumiem,
		2. tiek veiktas piespiedu darbības no trešo personu puses, kā rezultātā tiek apķīlāta (aprakstīta) PĀRDEVĒJA manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
	5. PĀRDEVĒJAM ir pienākums pārtraukt Preces piegādi ar PIRCĒJA paziņojuma par Līguma izbeigšanu saņemšanas brīdi.
	6. Ja šī Līguma saistības netiek izpildītas vai izpildītas nepienācīgi, vainīgā Puse ir materiāli atbildīga saskaņā ar Latvijas Republikā spēkā esošajiem normatīvajiem aktiem.
	7. PIRCĒJAM un PĀRDEVĒJM savlaicīgi jāinformē vienam otru par tiem apstākļiem, kas ietekmē vai varētu ietekmēt šī Līguma izpildi.
	8. Gadījumā, ja kāda no šī Līguma pusēm maina savu juridisko adresi un/vai bankas rekvizītus, tā ne vēlāk kā 3 (trīs) darba dienu laikā pēc izmaiņu veikšanas rakstiski paziņo par to otrai pusei.
	9. Līguma Pušu juridiskā statusa maiņas gadījumā šis Līgums saglabā savu spēku pilnā apjomā to tiesību un saistību pārņēmējiem.
	10. Visos pārējos šajā Līgumā neatrunātajos jautājumos puses vadās no Latvijas Republikā spēkā esošajiem normatīvajiem aktiem.
	11. Šis Līgums sastādīts uz \_\_\_ (\_\_\_\_\_) lapām, 2 (divos) eksemplāros, kuriem ir vienāds juridiskais spēks, 1 (viens) eksemplārs - PIRCĒJAM, otrs PĀRDEVĒJAM. Puses apliecina, ka personām, kas paraksta šo Līgumu, ir visas likumīgās un nepieciešamās tiesības, pilnvaras un atļaujas slēgt un parakstīt šo Līgumu.

Pielikumā:

1. Iepirkuma "Vieglo pasažieru/kravas automašīnas iegādes AS „Daugavpils Satiksmes” vajadzībām", identifikācijas Nr. ASDS/2017/93, PĀRDĒVĒJA iesniegtā Tehniskā piedāvājuma kopija uz \_\_ lp.

**10.PUŠU REKVIZĪTI UN PARAKSTI**